Berlingske Tidende, 1835-03-06
Kjøbenhavn, den 6te Marts. Af de med Dagsposten i Morges Kl. 3 3/4 ankomne Tidender, meddele vi foreløbig Følgende: Paa overordentlig Maade havde man den 3die dennes faaet en, den 26de f. M. i Hoftidenden udstedt Bulletin over en alvorlig Sygdom af Hs. Majestæt Keiseren. Bankactierne, som den 25de vare 1327, sank herefter ned til 1276. Uhyre Menneske Masser havde den 24de f. M. besat den hele Vei fra St. James Park til Parlaments=Bygningen, og alle Tilgange vare opfyldte. Da den første Statsvogn fremkom, hævede sig en Piben og Hylen fra Mængden, hvormed samtlige Ministre, den ene efter den anden, hilstes. Kongen selv kjørte ganske uforstyrret forbi, men der herskede en næsten ængstelig Stilhed, som først blev afbrudt ved Salutskudene, hvormed Hs. Majestæts Ankomst til Overhuset forkyndtes. Courier- siger: Folkets Stemning var betænkelig; man meente almindelig, at Afstemningen over Adressen skulde tvinge Ministrene til at træde tilbage. De talrige Tilskuere indskrænkede sig ingenlunde til de lavere Classer; man bemærkede anseete Personer derimellem. Ogsaa i den vestlige Deel af London herskede en stor Bevægelse. Kl. 2 bleve Underhusets Medlemmer indkaldte i Overhuset; der kom saamange af dem, med Hr. Abercromby i Spidsen, som kunde faae Plads i den snevre Sal, og Kongen tiltalde Forsamlingen saaledes: "Mylords og Gentlemen. Jeg benytter den første Lejlighed til at træde Dem imøde i Parlamentet, efterat jeg i Forvejen har henvendt mig til mit Folks Sindelag. Jeg er overbeviist om, at De fuldkommen dele den Kummer, som jeg føler over den, ved en tilfældig Jldebrand stedfundne Forstyrrelse i hiin Deel af det gamle Westaunster-Pallads, der i saa lang Tid har været anvendt til begge Parlaments-Husenes Brug. Efterat denne Ulykke var skeet, har jeg ufortøvet truffet Forholdsregler til Deres nærværende Sammenkomst saa godt, som Omstændighederne vilde tillade det, og det skal være mit Ønske, at bifalde saadanne Forslag til begge Parlaments Husenes varige Indretning, som De, efter fælleds Overveielse, maatte ansee for de meest passende og brugbarste. Jeg vil lade Dem forelægges Beretningen, der er afgivet af Geheimeraadet, med Hensyn til Jldens Opkomst, saavelsom de Documenter, hvorpaa samme Beretning grunder sig. – De Forsikkringer, jeg modtager fra mine Bundsforvandte, saavelsom fra alle udenlandske Fyrster og Stater, at de nemlig nære det alvorlige Ønske, at befordre de venskabelige Forhold og at opretholde den glædelige Forstaaelse med mig, retfærdiggjøre fra min Side den tillidsfulde Forventning, at Fredens Velsignelser ville vedvare. Den eneste Undtagelse fra Europas almindelige Fred gjør den Borgerkrig, der endnu raser i Spaniens nordlige Provindser. Jeg vil sørge for, at Supplements-Artiklerne til Fordraget af April 1834, som jeg har afsluttet med mine Bundsforvandte, Kongen af Frankerig, og Dronningerne af Spanien og Portugal, blive forelagte Dem, da de ere bestemte til at lette det i hiint Fordrag fattede Formaal. Jeg kan kun gjentage Yttringen af min Kummer over, at Forholdet mellem Holland og Belgien endnu ikke er udjevnet. – Gentlemen af Underhuset, Jeg har udstedt befaling til at fremme Forslagene for det kommende Aar, og ufortøvet at forelægge Eder dem. De ere udkastede med det strengeste Hensyn til Sparsomhed, og det glæder mig at kunne melde Dem, at Beløbet af de, til den offentlige Tjeneste nødvendige Summer ere, uagtet de nuværende Anledninger, ringere, end nogensinde for. - Den gode Tilstand af Handel og Vandel i Landet, saavelsom af de offentlige Jndtægter retfærdiggjør fuldkommen den Forventning at, uagtet de Forringelser i Afgivter, der i sidste Session foretoges og som, naar den først rigtig er traabt i Virksomhed, maa forringe de offentlige Jndtægters Overskud, dog et tilstrækkeligt Overskud vil blive tilbage, for at dække Tillæggene til den aarlige Statsbyrde, der maa fremkomme af den, af Parlamentet bevilligede Skadesløsholdelse for Slaveriets Afskaffelse i det brittiske Rige. – Højligen beklager jeg, at Landbrugets Jnteresse endnu bestandig er i en undertrykt Tilstand. Jeg anbefaler det til Deres Overveielse, om det ikke staaer i Deres Magt, efterat De har sørget for den offentlige Tjenestes Tarv, og uden Skade for den offentlige Credits ubredelige Opretholdelse, at udtænke en Plan, til hine locale Byrders Afhielpelse, der falde Jordernes Eiermænd og Besiddere, saa svære, og at fordele deres Byrde i lige Forhold paa Eiendommens andre Classer. (Den tredie Afdeling af Talen følger i Morgen.)Man har Breve fra Lissabon af 17de f. M. Biskoppen af Combra vilde opgive Ministeriet for det Jndre og skulde have Hr. Freire til Efterfølger, hvilken sidste i Marinedepartementet atter skulde erstattes af Grev Villareal. Hertugen af Palmella skulde derimod overtage det udenlandske Departement og beholde Conseil-Præsidentskabet. Prinds August af Portugal var den 14de taget i Eed i Pairskammeret, og havde, i det han afgav sit første Votum over Domstolenes Organisation, til Bedste for Ministrene, bibragt Oppositionen et haardt Slag. J Følge Breve fra Constantinopel af 28de f. M. ere to Trediedele af Adrianopel, deri inbefattet det hele græske Quarteer, gaaede op i Flammer; Khanerne og Bassarerne ere ganske ødelagte, og Skaden paa engelske Manufacturvarer skal beløbe sig til to Millioner Piastre. Rygtet fortæller at en tyrkisk Escadre skal afgaae til Tunis, hvor der hersker stor Forvirring.